3. การประกอบธุรกิจ

3.1 ลักษณะผลิตภัณฑ์หรือบริการ

3.1.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์คอมเพรสเซอร์
ซึ่งมีคุณสมบัติเป็นเครื่องอัดก๊าซทำหน้าที่ส่งและดูดน้ำยาทำความเย็นในระบบทำความเย็นของตู้เย็น
ตู้แช่ ตู้ทำน้ำเย็นและเครื่องปรับอากาศ โดยเป็นคอมเพรสเซอร์ในแบบลูกสูบ(Reciprocating
Compressor)ที่ปัจจุบันใช้กับน้ำยาR134 a ซึ่งเป็นสารที่ไม่ทำลายโอโซนในชั้นบรรยากาศ(Ozone
Friendly Substance) บริษัททำการผลิตภายใต้มาตรฐานและเทคโนโลยีของบริษัท เทคัมเช่
โปรดักส์ ประเทศสหรัฐอเมริการ(Tecumseh Products Company - U.S.A.)
และใช้เครื่องหมายการค้า Tecumseh สัญลักษณ์รูปหัวคนป่า ผลิตภัณฑ์ของบริษัท

มีขนาสำหรับตู้เย็นตั้งแต่ 1/20 แรงม้าจนถึง 1/2 แรงม้าและสำหรับเครื่องปรับอากาศในขนาด 1
แรงม้าถึง 2.5 แรงม้า

ผลิตภัณฑ์อื่นที่บริษัททำการผลิตและจำหน่ายคือ Pump Kit
ซึ่งเป็นชุดชิ้นส่วนสำหรับนำไปเป็นส่วนประกอบในการผลิตคอมเพรสเซอร์ โดยจำหน่ายทั้งหมดให้กับ
Tecumseh Products Company
ซึ่งเป็นบริษัทเจ้าของสิทธิการผลิตและเป็นผู้ร่วมลงทุนรายหนึ่งในบริษัท ณ โรงงานในประเทศ

สหรัฐอเมริกาและในประเทศอินเดีย

นอกจากนี้บริษัทยังทำการผลิต Refrigeration Condensing Unit
ซึ่งเป็นส่วนประกอบสำหรับเครื่องทำความเย็น และรับจ้างผลิต Lamination Steel
และชิ้นส่วนต่างๆ ของคอมเพรสเซอร์อีกด้วย

บริษัท กุลธรเคอร์บี้เฟาน์ดรี่ จำกัดซึ่งเป็นบริษัทย่อย
เป็นผู้ผลิตชิ้นส่วนเหล็กหล่อจำหน่ายให้แก่ผู้ประกอบอุตสาหกรรมผลิตเครื่องยนต์และชิ้นส่วนเหล็กหล่อสำหรับจำหน่ายให้แก่ผู้ผลิตคอมเพรสเซอร์ในประเทศซึ่งรวมถึงบริษัทแม่ด้วย

3.1.2 สิทธิหรือข้อจำกัดในการประกอบธุรกิจ

บริษัทได้ทำสัญญากับ Tecumseh Products Company
แห่งสหรัฐอเมริกาเจ้าของเทคโนโลยีเพื่อสิทธิในการผลิตคอมเพรสเซอร์ภายใต้เครื่องหมายการค้าตราหัวคนป่า
และTecumseh โดยสัญญาดังกล่าวจะมีอายุจนถึงปี พ.ศ. 2548
และบริษัทจะต้องจ่ายค่าตอบแทนดังนี้

จำนวนหน่วยที่ขาย/ปี ROYALTY FEE

ไม่เกิน 200,000 หน่วย 2.5% ของยอดขาย

เกิน 200,000 แต่ไม่เกิน 400,000 หน่วย 2.0% ของยอดขาย เกิน 400,000 หน่วยขึ้นไป
1.5% ของยอดขาย

ในปัจจุบันบริษัทสามารถขายผลิตภัณฑ์ได้เกินกว่าปีละ 400,000 หน่วย
ดังนั้นจึงต้องจ่ายค่าตอบแทนตามสัญญาในอัตรา 1.5% ของยอดขาย

บัตรส่งเสริมการลงทุน

บริษัทได้รับบัตรส่งเสริมจากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์และชิ้นส่วนคอมเพรสเซอร์รวม
2 ฉบับ โดยรับสิทธิประโยชน์ที่สำคัญและยังไม่หมดอายุ ดังนี้

ฉบับที่ 1 สิ้นสุดสิทธิประโยชน์ทั้งสิ้นเมื่อ 12 มกราคม 2538

ฉบับที่ 2

- ได้รับอนุญาติให้หักเงินได้พึงประเมิน 5%
ของรายได้จากการส่งออกที่เพิ่มขึ้นจากปีก่อนโดยรายได้ของปีนั้นต้องไม่ต่ำกว่ารายได้ถัวเฉลี่ยของสามปีย้อนหลัง
ยกเว้น สองปีแรกเป็นเวลา 10 ปี ตั้งแต่ 4 มกราคม 2533 - 3 มกราคม 2543

-8-

- ได้รับยกเว้นอากรขาเข้าสำหรับแม่พิมพ์ทั่วไปจนถึงวันที่ 31 ธันวาคม 2547

เงื่อนไขแต่เดิมที่บริษัทต้องปฏิบัติ

1. บุคคลผู้มีสัญชาติไทยจะต้องถือหุ้นไม่ต่ำกว่า 51%

2. ขนาดของกำลังการผลิต (ที่การทำงาน 16 ชั่วโมง/วัน 300 วัน/ปี)

ฉบับที่ 1 800,000 เครื่อง/ปี

ฉบับที่ 2 1,000,000 เครื่อง/ปี

3. การจำหน่ายภายในประเทศและการส่งออก

ฉบับที่ 1 จำหน่ายในประเทศได้ 640,000 เครื่อง/ปี ส่วนที่เกินต้องส่งออก

ฉบับที่ 2 ต้องส่งออกไปจำหน่ายต่างประเทศทั้งสิ้น

3.2 การตลาดและภาวะการแข่งขัน

3.2.1 กลยุทธ์ทางการตลาด

บริษัทใช้กลยุทธ์ด้าน QCD คือ Quality,Cost and Delivery
โดยได้พัฒนาคุณภาพของสินค้าตามมาตรฐานของ TECUMSEH
และได้พัฒนาระบบคุณภาพผลิตภัณฑ์ให้สอดคล้องกับมาตรฐานผลิตภัณฑ์ที่ประเทศต่างๆกำหนด
เพื่อให้เป็นที่ยอมรับกันอย่างกว้างขวาง เช่น ISO 9002 CE mark UL ISO 14000
นอกจากนี้กำลังดำเนินการเพื่อให้ได้มาตรฐาน มอก. 18000
อีกทั้งบริษัทได้ทำการขายสินค้าในราคาที่สามารถแข่งขันกับผลิตภัณฑ์ที่นำเข้าจากต่างประเทศ

จุดเด่นทางการตลาดคือ บริษัทมีสถานภาพเป็นกลางเนื่องจากไม่ได้ทำการผลิตสินค้าสำเร็จรูปคือ
ตู้เย็นหรือเครื่องปรับอากาศอันเป็นการแข่งขันกับลูกค้า ทำให้สามารถจำหน่ายให้กับผู้ผลิตได้ทุกราย
ส่วนจุดด้อยคือ ผู้ผลิตตู้เย็นเกือบทุกแห่งในประเทศขณะนี้เป็นบริษัทญี่ปุ่นทั้งสิ้น
โดยเกือบทุกรายมีการผลิตคอมเพรสเซอร์ของตนเองซึ่งหากมิได้ตั้งโรงงานในประเทศไทยก็ตั้งอยู่ในประเทศอื่นในเอเซีย

การกำหนดราคาสินค้าของบริษัทจะขึ้นอยู่กับปัจจัยหลายอย่างเช่น ภาวะการแข่งขัน
ปริมาณการขายและการพัฒนาสินค้าเป็นสำคัญ
โดยที่ผ่านมาบริษัทจะกำหนดราคาสินค้าจำหน่ายในประเทศและต่างประเทศที่ใกล้เคียงกับราคาของคู่แข่งขัน
แต่ถ้าเทียบกับสินค้าที่นำเข้าจะพบว่าราคา

สินค้าของบริษัทสูงกว่าทั้งนี้เนื่องจากต้นทุนวัตถุดิบของบริษัทสูงกว่าเนื่องจากมีภาระภาษีนำเข้าวัตถุดิบสูง
และจากการที่คอมเพรสเซอร์เป็นสินค้าที่มีการเปลี่ยนแปลงราคาน้อยมาก
บริษัทจึงไม่มีแนวโน้มที่จะขึ้นราคา
แต่ได้พยายามพัฒนาสินค้าให้มีต้นทุนการผลิตต่ำลงเพื่อให้มีอัตรากำไรเพิ่มขึ้น

3.2.2 การจำหน่ายและช่องทางการจำหน่าย

บริษัทจำหน่ายคอมเพรสเซอร์ทั้งภายในและนอกประเทศ
โดยมีสัดส่วนรายได้จากการจำหน่ายดังกล่าวประมาณ 62 : 38

-9-

การจำหน่ายในประเทศ ส่วนใหญ่จะขายตรงให้กับผู้ผลิตตู้เย็นรายใหญ่ของประเทศ(OEM)
และจะขายให้กับผู้จัดจำหน่ายเพื่อขายแก่ผู้ผลิตตู้แช่ ตู้น้ำเย็นรายย่อย และการบริการ

การจำหน่ายส่งออกสำหรับคอมเพรสเซอร์มีตลาดหลักคือ James N.Kirby Pty.Ltd.
แห่งประเทศออสเตรเลียกับผู้ผลิตตู้เย็นในกลุ่มประเทศอาเซียนเกือบทุกประเทศ
โดยราคาที่จำหน่ายเป็นราคาตามราคาตลาด

ส่วนการส่งออกสำหรับ Pump Kit ซึ่งจะถูกนำไปเป็นส่วนประกอบในการผลิต

คอมเพรสเซอร์ต่อไปนั้น มีการจำหน่ายให้กับ Tecumseh Products Company ณ
โรงงานในประเทศสหรัฐอเมริกา และ ประเทศอินเดีย

3.2.3 ลักษณะลูกค้า

ลูกค้าของบริษัทส่วนใหญ่เป็นผู้ผลิตตู้เย็นรายใหญ่ในประเทศซึ่งส่วนใหญ่เป็นผู้ถือหุ้นของบริษัทตั้งแต่เริ่มเปิดดำเนินการ
ทั้งนี้เป็นไปตามเงื่อนไขที่คณะกรรมการส่งเสริมการลงทุนได้กำหนดคือผู้ใช้จะต้องมีส่วนถือหุ้นในบริษัทด้วย

ลูกค้ารายใหญ่ 10 รายแรกและสัดส่วนการขายใน 3 ปีที่ฝ่านมา มีดังนี้

อัตราร้อยละ/ยอดขาย

2542 2541 2540

1. SIMAC INTERNATIONAL CO.,LTD. 30.23 26.60 18.55

2. KULTHORN COMPANY CO.,LTD. 19.44 14.90 17.16

3. TOSHIBA (TTEI) 11.48 14.80 16.76

4. KAN YONG ELECTRIC PLC. 7.04 9.50 5.77

5. SONGSERM 7.10 7.40 2.28

6. DAEWOO 5.17 6.45 8.49

7. SUMSUNG 4.85 6.25 6.55

8. HITACHI (HCPT) 3.05 4.00 6.02

9. JAMES N.KIRBY PTY.LTD. 6.66 3.85 13.58

10. A.P.NATIONAL ELECTRIC 2.67 3.40 4.52

97.69 97.15 99.88

3.2.4 ภาวะอุตสาหกรรม

คอมเพรสเซอร์สามารถแบ่งตามลักษณะการใช้งานดังนี้

1. คอมเพรสเซอร์สำหรับตู้เย็น โดยเป็นคอมเพรสเซอร์ในระบบลูกสูบ (Reciprocating
Compressor) แทบจะทั้งหมด

-10-

2. คอมเพรสเซอร์สำหรับเครื่องปรับอากาศที่ใช้อยู่ในปัจจุบันประมาณร้อยละ
70จะเป็นคอมเพรสเซอร์ในระบบโรตารี่ (Rotary
Compressor)ซึ่งเป็นที่นิยมแพร่หลายสำหรับเครื่องปรับอากาศในขนาดเล็กและกลาง
ส่วนเครื่องปรับอากาศขนาดกลางและใหญ่จะนิยมใช้ในระบบลูกสูบหรือในระบบ Scroll
Compressor.

อุตสาหกรรมการผลิตคอมเพรสเซอร์ในประเทศไทย
ส่วนใหญ่จะทำการผลิตเพื่อนำไปใช้ผลิตสินค้าสำเร็จรูปของตนเองเป็นหลักและจะทำการผลิตเพียงชนิดใดชนิดหนึ่งเท่านั้น

ในปัจจุบันนี้
บริษัทเป็นผู้ประกอบการเพียงรายเดียวที่ผลิตคอมเพรสเซอร์ทั้งสำหรับใช้กับตู้เย็นและเครื่องปรับอากาศ
และดังที่ได้กล่าวมาแล้วว่า บริษัทมีสถานะภาพเป็นกลางแตกต่างจากผู้ผลิตรายอื่นๆ
คือบริษัทจะผลิตเฉพาะคอมเพรสเซอร์โดยไม่ทำการผลิตสินค้าสำเร็จรูปจำพวกตู้เย็นและเครื่องปรับอากาศอันเป็นการแข่งขันกับลูกค้า
จึงได้รับความไว้วางใจจากลูกค้าสูง

ผู้ผลิตคอมเพรสเซอร์สำหรับตู้เย็น มีจำนวน 3 ราย ดังนี้

1. บริษัท กุลธรเคอร์บี้ จำกัด (มหาชน)

2. บริษัท ซันโย ยูนิเวอร์แซล อีเล็คทริค จำกัด (มหาชน)

3. บริษัท ฮิตาชิ คอมเพรสเซอร์ (ประเทศไทย) จำกัด

ผู้ผลิตคอมเพรสเซอร์สำหรับเครื่องปรับอากาศ มีจำนวน 5 รายดังนี้

1. บริษัท กุลธรเคอร์บี้ จำกัด (มหาชน)

2. บริษัท อุตสาหกรรมคอมเพรสเซอร์ไทย จำกัด

3. บริษัท สยามคอมเพรสเซอร์อุตสาหกรรม จำกัด

4. บริษัท ไดกิ้น (ประเทศไทย) จำกัด

5. บริษัท โค๊ปแลนด์ (ประเทศไทย) จำกัด

3.2.5ภาวะการแข่งขัน

ตลาดในประเทศมีการแข่งขันค่อนข้างสูงจากคอมเพรสเซอร์นำเข้าจากต่างประเทศ
และจากผู้ผลิตในประเทศ คู่แข่งที่สำคัญจากต่างประเทศดังกล่าวคือ
คอมเพรสเซอร์ของบริษัทญี่ปุ่นที่ไปตั้งโรงงานผลิตในประเทศสิงคโปร์และมาเลเซีย

สินค้าสำเร็จรูปที่นำเข้าจากต่างประเทศมีข้อได้เปรียบผู้ผลิตในประเทศ
เนื่องจากมีการผลิตจำนวนมากทำให้ต้นทุนต่ำ อีกทั้งภาระภาษีในวัตถุดิบก็ไม่มีการเรียกเก็บ
และยิ่งกว่านั้นได้มีการลดภาษีนำเข้าคอมเพรสเซอร์จากร้อยละ 15 เหลือเพียงร้อยละ 5 ตั้งแต่ปี
2541 ตามข้อตกลงการค้าเสรีอาเซียน (AFTA)
จึงทำให้สินค้าที่นำเข้ามีราคาต่ำกว่าสินค้าที่ผลิตในประเทศเพราะภาระด้านภาษีนำเข้าชิ้นส่วนและวัตถุดิบยังเก็บอยู่ในอัตราที่สูงมาก

-11-

ธุรกิจของบริษัทสำหรับตลาดคอมเพรสเซอร์ตู้เย็นภายในประเทศอยู่ในสภาวะที่มี่คู่แข่งขันที่เป็นผู้ผลิตอีก
2 รายดังที่ได้กล่าวมาแล้ว โดยทั้ง 2
รายดำเนินการผลิตคอมเพรสเซอร์สำหรับใช้เป็นส่วนประกอบในการผลิตตู้เย็นของตนเอง
หรืออาจรับจ้างผลิตหรือประกอบตู้เย็นให้กับบุคคลอื่นด้วย
ซึ่งต่างกับบริษัทที่ทำการผลิตเฉพาะคอมเพรสเซอร์เพียงอย่างเดียว ไม่ได้ผลิตสินค้าสำเร็จรูปตู้เย็น
ตู้แช่ และเครื่องทำน้ำเย็นแข่งขันกับลูกค้า
บริษัทจึงได้เปรียบคู่แข่งขันในจุดที่มีสถานะภาพทางธุรกิจเป็นกลางจึงได้รับความไว้วางใจจากลูกค้ามากกว่าและสามารถให้บริการแก่ลูกค้าได้โดยตรง

นอกจากนี้ยังมีคู่แข่งที่สำคัญอีกรายหนึ่งคือคอมเพรสเซอร์ของ Matsushita
จากโรงงานในประเทศสิงคโปร์และมาเลเซีย ซึ่งเป็นผู้ผลิตรายใหญ่ที่สุดในกลุ่มประเทศอาเซียน
อย่างไรก็ตามหากพิจารณาจากส่วนแบ่งตลาดโดยประมาณพบว่าบริษัทยังคงเป็นผู้นำตลาดภายในประเทศ
ดังนี้

ส่วนแบ่งการตลาด

บมจ.กุลธรเคอร์ บี้ 30%

บมจ.ซันโย ยูนิเวอร์แซล อีเล็คทริค 15%

บจ.ฮิตาชิ คอมเพรสเซอร์ (ประเทศไทย) 20%

คอมเพรสเซอร์นำเข้า 35%

รวม 100%

3.3 การจัดหาผลิตภัณฑ์หรือบริการ

3.3.1 การผลิต

จำนวนโรงงาน

บริษัทมีโรงงาน 1 แห่งตั้งอยู่ในนิคมอุตสาหกรรมลาดกระบัง กรุงเทพมหานคร บริษัทย่อยคือบริษัท
กุลธรเคอร์บี้เฟาน์ดรี่ จำกัดมีโรงงาน 1 แห่ง ตั้งอยู่ในอำเภอบางน้ำเปรี้ยว จังหวัดฉะเชิงเทรา

-12-

กำลังการผลิตและปริมาณการผลิตจริง

ปี 2541 ปี 2542 ปี2543

กำลังการผลิต (หน่วย : ล้านเครื่อง)

COMPRESSOR & PUMP KIT 3.3 3.3 3.3

ปริมาณการผลิตจริง (หน่วย : ล้านเครื่อง)

COMPRESSOR 0.52 0.81 1.06

PUMP KIT 0.13 0.01 0.14

รวมปริมาณการผลิต 0.65 0.82 1.20

การใช้กำลังการผลิต 20% 25% 36%

อัตราเพิ่ม(ลด)ของปริมาณการผลิต (43%) 26% 46%

นโยบายการผลิต บริษัทดำเนินการผลิตตามตามการคาดการณ์ยอดขายในปีถัดไปของฝ่ายจัดการ

3.3.2 การจัดหาวัตถุดิบ

วัตถุดิบและชิ้นส่วนที่สำคัญในการผลิตคอมเพรสเซอร์ได้แก่ เหล็กแผ่น ชิ้นส่วนเหล็กหล่อ
ชิ้นส่วนจากผงโลหะอัด (Sintered Parts) ลวดทองแดงอาบน้ำยา (Enamelled Copper
Wire)อลูมิเนียม (Aluminium Ingot) น้ำมันคอมเพรสเซอร์ (Lubricating Oil)
สีเคลื่อบคอมเพรสเซอร์และชิ้นส่วนอุปกรณ์ไฟฟ้า (Electrical Parts)

บริษัทจัดซื้อวัตถุดิบจากทั้งภายในประเทศและต่างประเทศในสัดส่วนประมาณ 75 : 25

โดยมีแหล่งที่มาดังนี้

ในประเทศ

ชิ้นส่วนเหล็กหล่อ จาก บริษัท กุลธรเคอร์บี้เฟาน์ดรี่ จำกัด และ บริษัท ฉะเชิงเทราคาสติ้งเวิร์ค
จำกัด

ลวดทองแดงอาบน้ำยา จาก บริษัท กุลธรคอนโทรลส์ จำกัด และ บริษัท ไทยฮิตาชิ ลวดอาบน้ำยา
จำกัด ชิ้นส่วนจากผงโลหะอัด จาก บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ จาก บริษัท นิปปอนเพนต์ (ประเทศไทย) จำกัด

ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากประเทศสหรัฐอเมริกาและแคนาดา

ชิ้นส่วนอุปกรณ์ไฟฟ้า จากบริษัทในเครือ Texas Instrument.

-13-

สำหรับบริษัท กุลธรเคอร์บี้เฟาน์ดรี่ จำกัดซึ่งเป็นบริษัทย่อยที่ผลิตชิ้นส่วนเหล็กหล่อ
จัดหาวัตถุดิบสำคัญคือ เศษเหล็กโดยซื้อจากบริษัทแม่และทั่วไป
ซื้อเคมีภัณฑ์จากผู้นำเข้าในประเทศทั่วไป

3.3.3 ผลกระทบต่อสิ่งแวดล้อม

โรงงานของบริษัทตั้งอยู่ในนิคมอุตสาหกรรมลาดกระบัง
ซึ่งมีระบบบำบัดน้ำเสียกลางของการนิคมอุตสาหกรรมแห่งประเทศไทย
ดังนั้นจึงไม่มีผลกระทบต่อสิ่งแวดล้อมโดยรวม แต่เพื่อเป็นการร่วมอนุรักษ์สิ่งแวดล้อม
บริษัทได้ติดตั้งระบบแยกน้ำมันออกจากน้ำเสียเพื่อเป็นการปรับสภาพน้ำเสียขั้นตอนก่อนทิ้งลงสู่ระบบบำบัดน้ำเสียกลางเมื่อปลายปี
2540 อีกทั้งในวันที่ 10 สิงหาคม 2543 บริษัทฯ ได้รับการรับรองระบบการจัดการสิ่งแวดล้อม
(Environmental Management System) ISO 14001